CELEX: 32016D2321
Language: et
Date: 2016-12-19 00:00:00
Title: Komisjoni rakendusotsus (EL) 2016/2321, 19. detsember 2016, milles käsitletakse Euroopa Parlamendi ja nõukogu määruse (EL) nr 1257/2013 (laevade ringlussevõtu kohta) kohaselt antava ringlussevõtuks valmisoleku sertifikaadi vormi (EMPs kohaldatav tekst )

20.12.2016   
               
               
                  ET
               
               
                  Euroopa Liidu Teataja
               
               
                  L 345/112
               
            KOMISJONI RAKENDUSOTSUS (EL) 2016/2321,
      19. detsember 2016,
      milles käsitletakse Euroopa Parlamendi ja nõukogu määruse (EL) nr 1257/2013 (laevade ringlussevõtu kohta) kohaselt antava ringlussevõtuks valmisoleku sertifikaadi vormi
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 20. novembri 2013. aasta määrust (EL) nr 1257/2013 laevade ringlussevõtu kohta ning määruse (EÜ) nr 1013/2006 ja direktiivi 2009/16/EÜ muutmise kohta, (1) eriti selle artikli 9 lõiget 9,
      ning arvestades järgmist:
      
                  (1)
               
               
                  Määruses (EL) nr 1257/2013 on laevaomanikele, haldusasutustele ja tunnustatud organisatsioonidele sätestatud nõuded ringlussevõtuks valmisoleku sertifikaatide andmise, kinnitamise, pikendamise ja pardal leidumise kohta.
               
            
                  (2)
               
               
                  Vastavalt määruse (EL) nr 1257/2013 artikli 6 lõike 2 punktile c peab ringlussevõtmiseks määratud laevadel olema ringlussevõtuks valmisoleku sertifikaat.
               
            
                  (3)
               
               
                  Vastavalt määruse (EL) nr 1257/2013 artiklile 7 tuleb enne laeva ringlussevõttu koostada konkreetse laeva ringlussevõtu kava. Laeva ringlussevõtu kava peab käsitlema kõiki konkreetse laevaga seotud aspekte, mida ei hõlmata laevade ringlussevõtu koha kavas või mis nõuavad erimenetlust.
               
            
                  (4)
               
               
                  Vastavalt määruse (EL) nr 1257/2013 artiklile 8 tuleb laevade suhtes kohaldada ülevaatust, mida teevad haldusasutuse või selle poolt volitatud tunnustatud organisatsiooni ametnikud. Ülevaatuse eesmärk on kinnitada, et ohtlike materjalide loend vastab määruses sätestatud kohaldatavatele nõuetele.
               
            
                  (5)
               
               
                  Vastavalt määruse (EL) nr 1257/2013 artikli 9 lõikele 9 annab haldusasutus või selle poolt volitatud tunnustatud organisatsioon pärast lõpliku ülevaatuse edukat läbimist ringlussevõtuks valmisoleku sertifikaadi. Kõnealusele sertifikaadile lisatakse ohtlike materjalide loend ja laeva ringlussevõtu kava. Ringlussevõtuks valmisoleku sertifikaadi vorm peab olema kooskõlas 15. mail 2009 vastu võetud Hongkongi rahvusvahelise konventsiooni (milles käsitletakse laevade ohutut ja keskkonnahoidlikku ringlussevõttu, edaspidi „Hongkongi konventsioon“) liitega 4.
               
            
                  (6)
               
               
                  Käesoleva otsusega ettenähtud meetmed on kooskõlas määruse (EL) nr 1257/2013 artikli 25 kohaselt asutatud laevade ringlussevõtu määruse komitee arvamusega,
               
            ON VASTU VÕTNUD KÄESOLEVA OTSUSE:
      Artikkel 1
      Määruse (EL) nr 1257/2013 artikli 9 lõike 9 kohaselt antav ja artikli 10 lõike 5 kohaselt kinnitatav ringlussevõtuks valmisoleku sertifikaat peab olema kooskõlas käesoleva otsuse lisas esitatud vormiga.
      Artikkel 2
      Käesolev otsus jõustub kahekümnendal päeval pärast selle avaldamist Euroopa Liidu Teatajas.
      
         Brüssel, 19. detsember 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 330, 10.12.2013, lk 1.
      
         LISA
         
            
         Tekst pildi
         
            RINGLUSSEVÕTUKS VALMISOLEKU SERTIFIKAAT
            vastavalt Euroopa Parlamendi ja nõukogu määrusele (EL) nr 1257/2013 laevade ringlussevõtu kohta
            (Märkus: sertifikaadile lisatakse ohtlike materjalide loend ja laeva ringlussevõtu kava)
            (ametlik pitser) (riik)
            Välja antud vastavalt määruse (EL) nr 1257/2013 sätetele
            (riigi nimi)
            (määruse (EL) nr 1257/2013 kohaselt volitatud isiku või organisatsiooni täielik nimetus)
            Laeva andmed
            Laeva nimi
            Eraldusnumbrid või -tähed
            Registreerimissadam
            Kogumahutavus
            IMO number
            Laevaomaniku nimi ja aadress
            Registreeritud omaniku IMO tunnusnumber
            Ühingu IMO tunnusnumber
            Ehitamise kuupäev
         
         
            
         Tekst pildi
         
            Laevade ringlussevõtu koha / laevade ringlussevõtu kohtade andmed
            Laevade ringlussevõtu koha nimi
            Ringlussevõtuettevõtja tunnusnumber (1)
            Täielik aadress
            Asjaomase laevade ringlussevõtu koha Euroopa loetelu kande kehtivuse lõppemise kuupäev
            (1) Euroopa loetelus märgitud tunnusnumber.
            Ohtlike materjalide loendi andmed
            Ohtlike materjalide loendi identifitseerimise/kontrollimise number:
            Märkus: kooskõlas määruse (EL) nr 1257/2013 artikli 9 lõikega 9 on ohtlike materjalide loend lisatud ringlussevõtuks valmisoleku sertifikaadile. Ohtlike materjalide loendi koostamisel tuleks lähtuda Rahvusvahelise Mereorganisatsiooni väljatöötatud suunistes esitatud standardvormist ja võtta vajaduse korral arvesse suuniseid, milles käsitletakse määruse (EL) nr 1257/2013 aspekte, näiteks aineid, mis on loetletud kõnealuses määruses, kuid mitte Hongkongi konventsioonis.
            Laeva ringlussevõtu kava andmed
            Laeva ringlussevõtu kava identifitseerimise/kontrollimise number:
            Märkus: kooskõlas määruse (EL) nr 1257/2013 artikli 9 lõikega 9 on laeva ringlussevõtu kava lisatud ringlussevõtuks valmisoleku sertifikaadile.
            KÄESOLEVAGA TÕENDATAKSE, ET:
            1. laeval on tehtud määruse (EL) nr 1257/2013 artikliga 8 ette nähtud ülevaatus;
            2. laeval on määruse (EL) nr 1257/2013 artikli 5 lõikega 7 ette nähtud kehtiv ohtlike materjalide loend;
            3. laeva ringlussevõtu kava on koostatud vastavalt määruse (EL) nr 1257/2013 artikli 7 lõikele 2; ning
            4. laevade ringlussevõtu koht / laevade ringlussevõtu kohad, kus laev on kavas ringlusse võtta, on kantud Euroopa loetellu vastavalt määruse (EL) nr 1257/2013 artiklile 16.
            Käesolev sertifikaat kehtib kuni (pp/kk/aaaa)
            (kuupäev)
            Välja antud
            (sertifikaadi väljaandmise koht)
            (pp/kk/aaaa)
            (väljaandmise kuupäev) (sertifikaadi välja andnud volitatud ametiisiku allkiri)
            (vajaduse korral ametiasutuse pitser või tempel)
         
         
            
         Tekst pildi
         
            KINNITUS, ET SERTIFIKAADI KEHTIVUST PIKENDATAKSE LAEVADE RINGLUSSEVÕTU KOHA SADAMASSE JÕUDMISENI, KUI KOHALDATAKSE ARTIKLI 10 LÕIGET 5 (*)
            See sertifikaat kehtib vastavalt määruse (EL) nr 1257/2013 (laevade ringlussevõtu kohta) artikli 10 lõikele 5 üheks vahepeatusteta reisiks:
            sadamast
            sadamasse
            Allkiri:
            (volitatud ametiisiku allkiri)
            Koht:
            Kuupäev: (pp/kk/aaaa)
            (vajaduse korral ametiasutuse pitser või tempel)
            (*) Kui haldusasutus peab seda vajalikuks, tehakse sellest kinnituse leheküljest koopia ja lisatakse sertifikaadile.